open-index/open-wikipedia-markdown huggingface dataset:
გაბრასები

**გაბრასები** () აგრეთვე ცნობილი როგორც **გაბრები** — ლაზური წარმოშობის ფეოდალური საგვარეულო ბიზანტიაში, რომლებიც მნიშვნელოვნად XI-XII საუკუნეებში დაწინაურდნენ და ნახევრად დამოუკიდებელი ხალდიის თემის მმართველები გახდნენ. გაბრები ცნობილი იყვნენ საკუთარი ანტი იმპერიული განწყობით.
[მინი|თეოდორე გაბრასის დროს [ტრაპიზონი|ტრაპიზონში მოჭრილი ფოლისი.]]
ისტორიულ წყაროებში გაბრასების საგვარეულო, პირველად X საუკუნეში მოიხსენიება, როდესაც კონსტანტინე გაბრასმა, ბარდა სკლიაროსის აჯანყების წინააღმდეგ მიიღო მონაწილეობა. თეოდორე გაბრასმა, დაიკავა ტრაპიზონი და ის ხალდიის თემის ავტონომიური მმართველი გახდა (1081–1098). XIII საუკუნეებში, გაბრასების ნაწილი თურქ-სეელჩუკების სამსახურში ჩადგნენ, ხოლო XIV საუკუნეებისთვის, გაბრასების გარკვეული ნაწილი ბიზანტიაში ადმინისტრაციულ თანამდებობებს ინარჩუნებდა. მათგან ყველაზე აღსანიშნავია მიქაელ გაბრასი, რომელიც ბიზანტიაში ცნობილი იყო კულტურული და პოლიტიკური მოღვაწეობით. მოგვიანებით გაბრასთა ერთი შტო, ყირიმის ნახევარკუნძულზე მდებარე თეოდოროს საერისთავოს მმართველად იქცა.

## წარმომავლობა 
ოჯახი ბიზანტიის ჩრდილო-აღმოსავლეთ ნაწილში,  ხალდიაში წარმოიშვა, რომელიც ტრაპიზონის გარშემო იყო კონცენტრირებული. საგვარეულოს ეთნიკური წარმომავლობა უცნობია. ზოგიერთი მეცნიერი, მათ სომხურ წარმომავლობაზე საუბრობს, თუმცა გვარი არც სომხური და არც ბერძნული წარმომავლობისაა. არსებობს გვარის არამეული და სპარსული წარმომავლობის ვერსიებიც. ისტორიკოსი ენტონი ბრაიერის მოსაზრებით, სახელი დაკავშირებულია არაბულ სიტყვა „კაფირ“, სპარსულ „გაბრ“ ან თურქულ „გავურთან“, რომელიც ითარგმნება, როგორც „ურჯულო“ ან „ურწმუნო“. ამ მოსაზრებას ამყარებს ისიც რომ, ხალდიის მდებარეობა ემთხვევა იმ დროინდელი ქრისტიანული და მუსლიმანური რელიგიის გადაკვეთის საზღვრებს. დიდი ალბათობით, გაბრასები პონტოს შიდა რეგიონებიდან გავრცელდნენ, სადაც ადგილობრივ მოსახლეობას გააჩნდა საკუთარი ეთნიკური იდენტობა, რაც განაპირობა იმ ფაქტმა, რომ პონტოს მთებმა ნაკლებად განიცადა „ჰელენიზაციის“ პროცესი და შეინარჩუნა არქაული საზოგადოებრივი სტრუქტურა, გააჩნდათ რა პატარა სამფლობელოები, რომლებიც კონცენტრირებული იყო გამაგრებული მთის მიდამოებში, სავარაუდოდ ტერიტორია ქართველური ან ქართველებთან მონათესავე ტომებით იყო დასახლებული.

## სქოლიო 
კატეგორია:დინასტიები
კატეგორია:ლაზები
კატეგორია:ბერძნები
კატეგორია:ბიზანტიის ისტორია
Games Domain

***Games Domain*** — ვიდეო თამაშების ვებსაიტი, რომელიც დაარსდა 1990 წლის ბოლოს დეივ დეივ სტენუორთიის მიერ, ბირმინგემში, დიდი ბრიტანეთი. იგი ფუნქციონირებდა 1994-2015 წლებში და ხელმისაწვდომი იყო მსოფლიოს შვიდ ქვეყანაში. 2002 წელს *Games Domain* ითვლებოდა ერთ-ერთ წამყვან ვიდეო თამაშების ვებსაიტად, რომელსაც ყოველთვიურად  სტუმრობდა დაახლოებით 1.4 მილიონი მომხმარებელი. მას სევე ჰყვადა ორი დაძმობილებული საიტი - *Kids Domain*, რომელიც ფოკუსირებული იყო საბავშვო კონტენტზე და - *Consol Domein*, რომელიც მოიცავდა კონსოლის თამაშებს. საიტი აქვეყნებდა სიახლეებს, მიმოხილვებს, პრევიუებს, ასევე გააჩნდა გადმოტვირთვის სექცია, სადაც ხელმისაწვდომი იყო დემო თამაშები, პატჩები და ა.შ.

## რესურსები ინტერნეტში
* www.gamesdomain.co.uk at archive.org

## სქოლიო
კატეგორია:ვიდეო თამაშების განხილვების საიტები
კატეგორია:ბრიტანული ვებსაიტები
GameFront

***GameFront*** — ვიდეე თამაშების ჟურნალი, რაზეც ხეელმისაწვდომი იყო ვიდეო თამაშების მოდიფიკაციები (მოდი), პატჩები, სადემონსტარაციო ვერსიები (დემო) და ასევე ვიდეო თამაშებთან დაკავშირებული სხვა კონტენტები. საიტს გააჩნდა საკუთარი ინტერნეტფორუმი.

*GameFront* შეიქმნა 1999 წელს კომპანია I/O Error Development-ის მიერ. თავდაპირველი სახელწოდება გახდათ *FileLeech*. 2005 წელს იგი შეიძინა Ziff Davis Media Game Group-მა, ხოლო 2010 წელს — Break Media-მ. 2010 წელს საიტს შეეცვალა სახელწოდება GameFront-ით. 2016 წელს საიტი დაიხურა.

## რესურსები ინტერნეტში
*Break Media 
*GameFront
*FileFront Forums 

## სქოლიო
კატეგორია:ფაილების ჰოსტინგი
კატეგორია:1999 წელს დაარსებული საიტები
კატეგორია:2016 წელს გაუქმებული საიტები
კატეგორია:ვიდეო თამაშების ინტერნეტ ფორუმები
კატეგორია:ვიდეო თამაშების განხილვების საიტები
PC PowerPlay

***PC PowerPlay*** (შემოკლებით ***PCPP***) — ავსტრალიური ჟურნალი, რომელიც ორიენტირებული არის მხოლოდ PC თამაშებზე. იგი ასევე ხელმისაწვდომი არის ახალ ზელანდიაში. დაარსდა 1996 წელს. აქვეყნბს სიახლეებს, მიმოხილვებსა და პრევიუებს Microsoft Windows-ის პლატფორმაზე გამოსული თამაშების შესახებ. იგი ასევე მიმოიხილავს კომპიუტერის აპრატულ უზრუნველყოფას. ჟურნალს გამოცემს Next Media Pty Limited. PC PowerPlay-ის მომხმარებელთა სრული რაოდენოაბა დაახლოებით 91,000 აღწევს.

ჟურნალს თან მოჰყვება DVD დისკი, რომელზეც განთავსებული არის დემო თამაშები, ტრეილერები, პატჩები, მოდიფიკაციები, სურათები და ა.შ. 
## რესურსები ინტერნეტში
*
*PCPP's Online Forum

## სქოლიო
კატეგორია:ავსტრალიური კომპიუტერული ჟურნალები
კატეგორია:ავსტრალიური ვიდეო თამაშების ჟურნალები
კატეგორია:ავსტრალიური ყოველთვიური ჟურნალები
კატეგორია:1996 წელს დაარსებული ჟურნალები
Your Sinclair

***Your Sinclair*** (შემოკლებით ***YS***) — ყოველთვიური ბრიტანული კომპიუტერული ჟურნალი, რომელიც ორიენტირებული იყო Sinclair-ის მიერ შემუშავებულ კომპიუტერებზე, განსაკუთრებით კი — ZX Spectrum-ზე. პირველი ნომერი გამოვიდა 1984 წლის იანვარს. თავდაპირველი სახელწოდება იყო *Your Spectrum* და გამოიცემოდა ყოველთვიურად Sportscene Specialist Presis-ის მიერ (დღეს ცნობილი, როგორც Denis Publishing).  ჟურნალი აქვეყნებდა სიახლეებს ვიდეო თამაშების ინდუსტრიიდან, მიმოხლივებსა და სხვადასხვა თემებს ZX Spectrum-ის კომპიუტერების შესახებ. უკანასკნელი 93-ე ნომერი გამოვიდა 1993 წლის სექტემბერს.

## იხილეთ აგრეთვე
**CRASH*
**Sinclair User*

## რესურსები ინტერნეტში
*Your Sinclair in The Computer Magazines archive at archive.org
*YRUA? The *Your Spectrum* Unofficial Archive — Archive of articles from *Your Sinclair*'s forerunner, *Your Spectrum*.
**Your Sinclair*: A Celebration — Fan-written website detailing both YS and YS-related material.
*YS2/100 — An article written in dictionary form describing aspects of the magazine, written by former editor Jonathan Nash. (archived atarchive.org)

## სქოლიო
კატეგორია:ბრიტანული ვიდეო თამაშების ჟურნალები
კატეგორია:ZX Pectrum-ის ჟურნალები
კატეგორია:ყოველთვიური ბრიტანული ჟურნალები
კატეგორია:გაუქმებული ბრიტანული კომპიუტერული ჟურნალები
კატეგორია:1983 წელს დაარსებული ჟურნალები
კატეგორია:1993 წელს გაუქმებული ჟურნალები
ბურიშები

**ბურიშები** — პაკისტანის მიერ კონტროლირებადი ქაშმირის ტერიტორიაზე მცხოვრები ხალხი. საუბრობენ ბურუშასკის იზოლირებულ ენაზე. მოსახლეობის რაოდენობა დაახლოებით 87 ათასი ადამიანი.

რუსი ლინგვისტების ვარაუდით ბურიშები არიან სინო-კავკასიელთა შთამომავლები, რომლებმაც ასიმილაცია განიცადეს ინდოევროპელებთან. 

ბურიშები არიან ისლამის მიმდევრები. 

## რესურსები ინტერნეტში
* Official website of the Jammu an Kashmir Government
* Schofield, Victoria (2003). Kashmir in conflict
* Kashmir and Jammu Language, Contact

## სქოლიო
კატეგორია:პაკისტანის ხალხები
კატეგორია:ინდოეთის ხალხები
კატეგორია:ეთნიკური ჯგუფები
PALGN

***PAL Gaming Network (PALGN)*** იყო ავსტრალიური ვიდეო თამაშების სიახლეების და მიმოხილვების ვებსაიტი, რომელიც ძირითად მოიცავდა ავსტრალიისა და დიდი ბრიტანეთის ვიდეო თამაშების ინდუსტრიას. გაეშვა 2003 წელს. იგი აქვეყნებდა სიახლეებს, მიმოხილვებს, პრევიეუბს ვიდეო თამაშების შესახებ და ასევე გააჩნდა საკუთარი ვებფორუმი. 2008 წლის 8 ივლისს მოხდა საიტის დიზაინის ცვლილება და დაემატა უამრავი  სიახლე და გაუმჯობესებული სანავიგაციეო სისტემა. PALGN იქცა ყველაზე მსხვილ დამოუკიდებელ ვიდეო თამაშების ვებსაიტად ავსტრალიაში, რომელსაც ჰყავდა 300, 000 უნიკალური ვიზიტორი ყოველთვიურად. 2014 წლის ივლისის თვეში ვებსაიტი დაიხურა.

## რესურსები ინტერნეტში
*PAL Gaming Network
*GamerKids
*PALGN Australian Release List

## სქოლიო
კატეგორია:ვიდეო თამაშების განხილვების საიტები
კატეგორია:ვიდეო თამაშების სიახლეების საიტები
კატეგორია:ვიდეო თამაშების ინტერნეტ ფორუმები
კატეგორია:2003 წელს დაარსებული საიტები
აღმოსავლეთკავკასიური ჯიხვი

მინი|250პქ|აღმოსავლეთკავკასიური ჯიხვი
**აღმოსავლეთკავკასიური ჯიხვი** () — ეკუთვნის ღრურქიანების ოჯახს და თხების გვარს. კავკასიონის ენდემია. 

ის მაღალმთიანი კავკასიონის მთებში გვხვდება. ლაგოდეხის ნაკრძალის ტერიტორიაზე დაახლოებით 240-მდე ინდივიდი ბინადრობს და მიგრირებს საქართველო-დაღესტანის ტერიტორიაზე.

## რესურსები ინტერნეტში
* Brent Huffman, 2004, www.ultimateungulate.com

კატეგორია:თხები
კატეგორია:ევროპის ძუძუმწოვრები
კატეგორია:რუსეთის ძუძუმწოვრები
კატეგორია:საქართველოს ძუძუმწოვრები
კატეგორია:აზერბაიჯანის ძუძუმწოვრები
Chess.com

**Chess.com** — ჭადრაკის ონლაინ სივრცე და სოციალური ქსელი.  Alexa-ს რეიტინგის მიხედვით, ეს არის ყველაზე პოპულარული და მრავალმომხმარებლიანი ონლაინ ჭადრაკის საიტი.

## Chesskid.com 
Chess.com-ის პროექტია საბავშვო chesskid.com, რომელიც განკუთვნილია 14 წლამდე ბავშვებისთვის. Chesskid.com აწყობს ონლაინ ჩენპიონატებს ჭადრაკში, რომელიც აღიარებულია ამერიკის შეერთებული შტატების ჭადრაკის ფედერაციის მიერ.

## რესურსები ინტერნეტში
*
* ChessKid.com

## სქოლიო 
კატეგორია:სოციალური ქსელების სერვისები
საქართველოს წითელი ნუსხა

**საქართველოს „წითელი ნუსხა“** — საქართველოს ტერიტორიაზე იშვიათ და გადაშენების პირას მისულ მცენარეთა და ცხოველთა სახეობების სია, მათი თანამედროვე მდგომარეობის მოკლე დახასიათებით. დამტკიცდა პირველად 2006 წელს და ხელახლა 2014 წელს.

## სია
**ცხოველები**

**მცენარეები**

წითელ ნუსხაში გამოყენებულ აღნიშვნებს აქვთ იგივე მნიშვნელობა, რაც მითითებულია ბუნების დაცვის საერთაშორისო კავშირის (IUCN) წითელი ნუსხის კატეგორიებისა და კრიტერიუმების განმარტებაში და ამავე კავშირის რეკომენდაციებში რეგიონული და ეროვნული წითელი ნუსხებისათვის: 
* CR (Critically Endangered ) — გადაშენების უკიდურესი საფრთხის წინაშე მყოფი ტაქსონი
* EN (Endangered) — გადაშენების საფრთხის წინაშე მყოფი ტაქსონი
* VU (Vulnerable) — მოწყვლადი ტაქსონი
* RE (Regionally extinct) — გადაშენებულია ეროვნულ დონეზე

## რესურსები ინტერნეტში
*„საქართველოს „წითელი ნუსხის“ დამტკიცების შესახებ“ საქართველოს მთავრობის დადგენილება, 2014

## სქოლიო
კატეგორია:საქართველოს წითელი წიგნი
მოჰამედ განუში

**მოჰამედ განუში** (; დ. 18 აგვისტო, 1941, სუსა, ტუნისი) — ტუნისელი პოლიტიკოსი, ტუნისის პრეზიდენტის მოვალეობის შემსრულებელი 2011 წლის 14-15 ნოემბერს, ტუნისის პრემიერ-მინისტრი 1999-2011 წლებში. 

ტუნისის რევოლუციის დროს პრეზიდენტი ზინ ელ-აბიდინ ბენ ალი გაიქცა ქვეყნიდან და 2011 წლის 14 ნოემბერს დატოვა პრეზიდენტის თანამდებობა. ტუნისის კონსტიტუციის 56-ე მუხლის მიხედვით პრეზიდენტის მოვალეობის შესრულება დაევალა პრემიერ-მინისტრ მოჰამედ განუშის. მოვალეობის შესრულებელი იყო ორი დღის განმავლობაში.

2011 წლის 27 თებერვალს გადადგა პრემიერ-მინისტრის თანამდებობიდან და გადავიდა ოპოზიციაში.

## რესურსები ინტერნეტში
*Tunisian Government Official Website
*Transcript of Tunisian Prime Minister’s Announcement That He Has Assumed Power, *The New York Times*, 14 January 2011

კატეგორია:ტუნისის პრეზიდენტები
კატეგორია:ტუნისის პრემიერ-მინისტრები
კატეგორია:დაბადებული  18 აგვისტო
კატეგორია:დაბადებული 1941
კატეგორია:ცოცხალი ადამიანები
რაიჯინი

350px|მინი|რაიჯინის ხის სკულპტურა
 — ელვის, ქუხილისა და ქარიშხლის ღმერთი შინტოიზმსა და იაპონურ მითოლოგიაში. მისი სახელი შედგება იაპონური სიტყვებისგან *რაი* (雷 — „ქუხილი“) და *შინ* (神 — „ღმერთი“ ან „კამი“). ჩვეულებრივ, იგი წარმოდგენილია, როგორც დემონის შესახედაობის სული, რომელიც უმეტესად, ტომოეს გამოსახულებიან დრუმებზე დაკვრით ქმნის ელვას. ის ასევე ცნობილია სახელებით:

* **იაკუსა ნო იკაზუჩი ნო კამი**: *იაკუსა* (八, რვა), *იკაზუჩი* (雷, ქუხილი) და *კამი* (神, სული ან ღვთაება)
* **კამინარი-სამა**: *კამინარი* (雷, ქუხილი) და *-სამა* (様, იაპონური პატივსაცემი მიმართვა, აღნიშნავს „ბატონს“, „მთავარს“)
* **რაიდენ-სამა**: *რაი* (雷, ქუხილი), *დენ* (電, ელვა) და *-სამა* (様, ბატონი)
* **ნარუკამი**: *ნარუ* (鳴, ჭექა–ქუხილი) და *კამი*(神, სული ან ღვთაება)

## მითები
რაიჯინი, ღვთაებრივი წყვილის იზანამისა და იზანაგის შვილი, იაპონიის შექმნამედე გაჩნდა. ლეგენდის თანახმად, ბუდამ რვა ღმერთს დარმის დაცვა დაავალა, რომელთა შორის ერთ–ერთი რაიჯინი იყო.
 
## იაპონურ კულტურაში
300px|მინი|ფუჯინი და რაიჯინი. ტავარაია სოტაცუს ნახატი. რაიჯინი დახატულია მარცხნივ, ფუჯინი – მარჯვნივ
ზოგი იაპონელი მშობელი შვილებს ჭექა-ქუხილის განმავლობაში ჭიპის დაფარვას ასწავლის. ეს განპირობებულია იაპონური რწმენით, რომლის მიხედვითაც რაიჯინი ბავშვების ჭიპსა და მუცელს ჭამს, სწორედ ამაზეა დამყარებული მშობლების სწავლება, რითაც ისინი შვილებს რაჯინის მსხვერპლად ქცევისგან იხსნიან. რაიჯინის მეწყვილეა დემონი რაიჯუ, იაპონურ ხელოვნებაში ფუჯინის სახელით ცნობილი ქარიშხლის ღმერთი.

## რესურსები ინტერნეტში
*Netsuke: masterpieces from the Metropolitan Museum of Art, გამოფენის კატალოგი მეტროპოლიტენის ხელოვნების მუზეუმიდან.

## სქოლიო
კატეგორია:იაპონური ღმერთები
კატეგორია:სინტოიზმი
კატეგორია:იაპონური მითოლოგია
ისტორიის მასწავლებელთა საქართველოს ასოციაცია

**ისტორიის მასწავლებელთა საქართველოს ასოციაცია** — საზოგადოებრივ საწყისებზე დაფუძნებული ისტორიკოსებისა და ისტორიის პედაგოგების გაერთიანება. დაფუძნდა 1997 წელს. 1998 წლიდან გახდა ისტორიის პედაგოგთა ევროპული ასოციაციების გაერთიანების, „ევროკლიოს“ წევრი, რამაც ხელი შეუწყო ასოციაციის უშუალო კავშირს მსგავს ევროპულ ასოციაციებთან და ევროპაში მიმდინარე პროექტებთან.

## მიზანი 
ასოციაციის ძირითადი მიზანია ისტორიის დარგისა და ისტორიის სწავლების განვითარების ხელშეწყობა. საამისოდ ორგანიზაციას შემოკრებილი ჰყავს როგორც ადგილობრივი, ასევე უცხოური კადრები - პროფესორები, მასწავლებლები, ექსპერტები, ტრენერები.

## პროექტები  
ასოციაციის მიერ განხორციელებული პროექტებია:
# „ტოლერანტობის მშენებლობა საქართველოში ისტორიის სწავლების გზით“.
# ისტორიის კაბინეტების გახსნა სკოლებში.
# საბავშვო არქეოლოგია.
#  ასოციაციის თანამშრომლობა ქართულ ვიკიპედიასთან
#  ერთდღიანი ვიკი-ბანაკი აფხაზეთის მეორე საჯარო სკოლაში

## რესურსები ინტერნეტში
* ისტორიის მასწავლებელთა საქართველოს ასოციაცია
* ისტორიის მასწავლებელთა საქართველოს ასოციაციის ოფიციალური ვებ-გვერდი

## სქოლიო
კატეგორია:ისტორიის მასწავლებელთა საქართველოს ასოციაცია
ტუნისის დროშა

**ტუნისის დროშა** () — ტუნისის ეროვნული სიმბოლო გერბთან და ჰიმნთან ერთად. 

დროშა მიღებულია 1831 წელს ტუნისის ბეის ალი ჰუსეინ II-ის ბრძანებით. 1959 წლის 1 ივნისს დროშა დამოუკიდებელი ტუნისის ეროვნულ სიმბოლოდ გამოცხადდა. 1999 წლის 30 ივნისს, შეიცვალა დროშის პარამეტრები, თუმცა პრაქტიკულად დროშის ვიზუალი არ შეცვლილა.

დროშაზე გამოსახული ნახევარმთვარე და ხუთქიმიანი ვარსკვლავი ისლამის ტრადიციული სიმბოლოა, ასევე ითვლება წარმატების სიმბოლოდ. აღნიშნული სიმბოლოები გამოსული იყო ოსმალეთის იმპერიის დროშაზე. ტუნისი წლების განმავლობაში იყო იმპერიის ნაწილი, სიმბოლოები სწორედ ამ ისტორიულ კავშირს გამოხატავს.

## ლიტერატურა
* 
* 

## რესურსები ინტერნეტში
* ტუნისი

კატეგორია:ტუნისის ეროვნული სიმბოლოები
კატეგორია:მსოფლიოს ქვეყნების დროშები
კატეგორია:ვარსკვლავებიანი დროშები
კატეგორია:დროშები ანბანის მიხედვით
ტუნისის გერბი

**ტუნისის გერბი** () —  ტუნისის ეროვნული სიმბოლო დროშასთან და ჰიმნთან ერთად. 

## აღწერა 
გერბი წარმოადგენს ოქროსფერ ფარს, რომელზეც ზემო ნაწილში გამოსახულია გემი, ქვემო ნაწილი გაყოფილია ორად, ერთ ნაწილში გამოსახულია ლომი ხმლით, ხოლო მეორე ნაწილში სასწორი. ფარის ცენტრში, გემის ქვემოთ არაბული წარწერაა „თავისუფლება, წესრიგი, სამართლიანობა“. 

გერბზე გამოსახულ ყველა სიმბოლოს თავისი მნიშვნელობა აქვს. ლომი აღნიშნავს წესრიგს, გემი - თავისუფლებას, ხოლო სასწორი - სამართლიანობას. გემი ასევე აღნიშნავს კავშირს ისტორიასთან, ვინაიდან ტუნისი ძველი კართაგენის ტერიტორიაზე მდებარეობს ხოლო კართაგენელები ცნობილი იყვნენ თავიანთი მეზღვაურობით.

გერბის ფარის ზემოთ გამოსახულია ისლამის სიმბოლო ნახევარმთვარე და ვარსკვლავი. 

## ისტორია 
პირველი გერბი მიიღეს დამოუკიდებლობის გამოცხადებიდან მალევე 1956 წლის 21 ივნისს. გერბის პირველი ვერსია უმნიშვნელოდ განსხვავდებოდა თანამედროვე ვერსიისაგან. პირვანდელ გერბზე დამატებული იყო დროშა და ისრები, ხოლო ლომის და სასწორის მდებარეობა თანამედროვე ვერსიის პირუკუ ვარიანტი იყო. 

1987 წელს გერბის სამფეროვანი ფარი გახდა ერთფეროვანი და მიიღო თანამედროვე სახე. 

## გერბის ისტორია 
## რესურსები ინტერნეტში
* ტუნისის გერბი და ემბლემა

კატეგორია:ტუნისის ეროვნული სიმბოლოები
კატეგორია:სახელმწიფო გერბები
კატეგორია:გერბები ანბანის მიხედვით
დილრუბა სულთანი

**დილრუბა სულთანი** (1594 – 1623) — ოსმალეთის პრინცესა. მეჰმედ III-ს (1595-1603) და ჰალიმე სულთნის ქალიშვილი, აჰმედ I-ის (1603-1617) და მუსტაფა I-ის (1617-1618/1622-1623) და, მურად IV-ის (1623-1640) მამიდა. 

## ბიოგრაფია 
მისი სახელი უცნობია, თუმცა რამდენიმე თანამედროვე ინფორმაციის თანახმად, რომ მისი სახელი იყო დილრუბა სულთანი, ან დილ-ბერ სულთანი, იგი დაიბადა მანისაში 1594 წელს. იგი იყო მეჰმედ III-ის და მისი აფხაზი ცოლის ჰალიმე სულთნის ქალიშვილი.

იგი გარკვეულწილად გავლენიანი იყო ჰარამჰანებში მისი ძმების მმართველობის დროს. განსაკუთრებით აჰმედ I-ის მმართველობის ბოლო წლებში და მუსტაფა I-ის მმართველობისას, როცა იგი მოქცეული იყო დედამისის — ჰალიმე სულთნის და მისი მეუღლის — ქარა დავუდ ფაშას კონტროლის ქვეშ. 

მისი მეუღლე დავუდ ფაშა მოკლე დროით, მუსტაფა I-ის მმართველობისას (1617-1618) დანიშნული იყო კაპუდან ფაშად. 1622 წლის 20 მაისს დაინიშნა დიდ ვეზირად 1623 წლის იანვრამდე. შეეძინა ორი შვილი, ერთი ვაჟი და ერთი ქალიშვილი.

მისი ცხოვრება უცნობია, მას შემდეგ, რაც მისი მეუღლე გარდაიცვალა, ზოგიერთი ამბობს, რომ იგი მეორედ გათხოვდა, ხოლო ზოგიერთი ამბობს, რომ იგი გარდაიცვალა 1623 წელს.

## ფილმოგრაფია 
2016 წლის ტელესერიალ „დიდებული საუკუნე: ქიოსემში“, დილრუბა სულთანს განასახიერებს თურქი მსახიობი იოიქუ ქარაიელი.

## რესურსები ინტერნეტში
* Gendered Domains: Rethinking Public and Private in Women's History : Essays ...Dorothy O. Helly, Susan Reverby
* The Imperial Harem: Women and Sovereignty in the Ottoman Empire. Leslie P. Peirce
* Evliya Çelebi: The Intimate Life of an Ottoman Statesman, Melek Ahmed Pasha (1588-1662)
* http://www.uskudar.bel.tr/tr-tr/hizmet/rehber/sayfalar/Rehber-Detay-Icerik.aspx?GuideID=10&SubID=80&ContentID=19280 

კატეგორია:დაბადებული 1594
გარდაცვლილი 1623
კატეგორია:გარდაცვლილი 1623
კატეგორია:ოსმანების დინასტია
სოკოლკის ბრძოლა

**სოკოლკის ბრძოლა** — ბრძოლა გაიმართა 1709 წლის  11 (22) აპრილს (12 აპრილი შვედური კალენდრის მიხედვით), ჩრდლოეთის ომის პერიოდში, უკრაინაში შვედეთის და რუსეთის ჯარებს შორის. შვედების მხარეს ასევე იბრძოდნენ ზაპოროჟიის კაზაკები.

## წინარეისტორია
1709 წლის კამპანიაში კარლ XII-ის შვედეთის ჯარი მოქმედებდა უკრაინაში, ამ დროს შვედების მხარეს გადავიდნენ ჰეტმანი ივან მაზეპა კოსტ გარდიენკოს ზაპოროჟიის კაზაკების ნაწილით.

რუსები თავს არიდებნენ დიდ ბრძოლას, თუმცა აწარმოებდნენ „მცირე ომს“ და რეგულარულად ესხმოდნენ შვედების ცალკეულ რაზმებს. 1709 წლის აპრილის დასაწყისში კარლ ევალდ რენე გენერალ-ლეიტენანტის კავალერიის კორპუსი გაემართა „მტრის თავდაცვის დასათვალიერებლად“ და „ზაპოროჟიების გადასაბირებლად“. რუსების წინააღმდეგ შვედებმა გენერალ-მაიორის კარლ გუსტავ კრუზეს კავალერია გამოგზავნეს კაზაკებთან ერთად.

ოთხი ათასმა შემატებულმა კაზაკმა შვედეთის რეგულარულ რაზმზე არასასურველი შთაბეჭდილება დატოვა: „გაუნათლებელი და უსარგებლო ხალხი, მესამედს არ ჰქონდა იარაღი,მხოლოდ მოკლე შუბები და ცელი ბოძებზე“. იარაღის ურემზე შემოგდებისას, ორი ათასი კაზაკი „მოდიოდა როგორც დიდი ცხვრის ფარა“ მათ გვერდით კი 2,5 ათასი შვედი კავალერი. ისინი იმდენად დაიღალნენ ღამის მარშში, რომ შვედებმა ბრძოლამდე დატოვეს თავიანთი მხედრობის ნახევარი მათი დაფარვისთვის.

## ბრძოლა
1709 წლის 11 (22) აპრილს (12 აპრილი შვედური კალენდრის მიხედვით) შვედებმა გამოიყენეს ნისლი და უეცრად თავს დაესხნენ რუსების კარლ ევალდ რენეს კავალერიის კორპუსს და მიიწყვდიეს ის მდინარესთან. ზაპოროჟიის კაზაკებმა დაიწყეს რუსი კოლონიის გაძარცვა, უარი თქვეს დამორჩილებოდნენ გენერალ კრუზეს. რენემ შეძლო წესრიგის განახლება და გარღვევაზე წავიდა.
   
შვედები წერდნენ რომ, რუსებს 11 მილის მანძილზე უთვალთვალებდნენ, ამის მიუხედავად რუსების დანაკარგს წარმოადგენდა 400 დაშავებული და 1000 დაზარალებული. თვითონ შვედები თვლიდნენ, რომ დანაკარგს 290 ადამიანი, როგორც დაშავებულები ისე დაზარალებულები.

რენემ თავის მხრივ განაცხადა მოგების და 800 გარდაცვლილი შვედის შესახებ (მათ შორის პოლკოვნიკი ჰილდენშტერნი), ასევე ხელთ იგდეს 4 იარაღი. თავისი დანაკარგი 50 ადამიანად შეაფასა.

## შედეგები
ბრძოლას არშეუცვლია სტრატეგიული სიტუაცია. კარლ XII-ის ჯარმა გადაინაცვლა მდ. ვორსკლის მარჯვენა სანაპიროზე და მალევე დაიწყო პოლტავის ალყაში მოქცევა.

## ლიტერატურა 
* В. А. Артамонов Полтавская битва и Восточная Европа, Журнал «Золотой Лев» № 213—214 — издание русской консервативной мысли.
* А. Б. Широкорад. Мифы и реалии Полтавской битвы. 2010 год.

## სქოლიო
კატეგორია:ჩრდილოეთის დიდი ომის ბრძოლები
კატეგორია:უკრაინის ბრძოლები
კატეგორია:რუსეთის ბრძოლები
კატეგორია:1709 წლის ბრძოლები
კატეგორია:XVIII საუკუნის ბრძოლები
The Elder Scrolls V: Skyrim – Dawnguard

***The Elder Scrolls V: Skyrim – Dawnguard*** არის ღია სამყაროს მოქმედებითი როლური ვიდეო თამაშის *The Elder Scrolls V: Skyrim*-ის ედონი, შემუშავებული  Bethesda Game Studios-სა და გამოცემული Bethesda Softworks-ის მიერ. Xbox 360-ის ვერსია ინგლისურენოვან ქვეყნებში გამოვიდა 2012 წლის 26 მაისს, საფრანგეთში, გერმანია, იტალიასა და ესპანეთში – 2012 წლის ივლისის შუა რიცხვებში, Microsoft Windows-ზე გამოიცა Steam-ის მეშვეობით 2012 წლის 2 აგვისტოს, ხოლო Playstation 3-ის ვერსია - 2013 წლის 26 თებერვალს.

ორიგინალი თამაშის *The Elder Scrolls V: Skyrim*-ის მსგავსად, *Dawnguard*-ში წარმოდგენილია ღია სამყაროს გეიმპლეი, სადაც შესაძლებელი არის თამაშის სამყაროში თავისუფლად გადაადგილება, ძირითადი დავალებების განუსაძღვრელი ვადით გადადება და საკუთარი პერსონაჟის შექმნა. მასში დამატებული არის ახალი ტერიტორიები, საბრძოლო იარაღები, ჯავშანი და დრაკონის ყვრილი. 

თამაშის სიუჟეტი მიმდინარეობს ორგანიზაცია "განთიადის მცველების" გარშემო, რომლის მიზანი არის ხელი შეუშალოს ძლევამოსილ ვამპირთა კლანის, ვოლკიჰარის დაბრუნებას. ვოლკიჰარის ლიდერი ლორდი ჰარკონი გეგმავს ძველი გრაგნილების გამოყენებით მთლიანად გაანადგუროს მზე. მოთამაშეს ეძლევა არჩევანის საშუალება -  შეუერთდეს ორგანიზაცია "განთიადის მცველებს", თუ გახდეს ვამპირების კლანის წევრი.

საერთო ჯამში თამაშმა მიიღო დადებითი შეფასებები კრიტიკოსებისგან. საერთო განხილვების საიტ GameRankings-ზე , Xbox 360-ის ვერსია ფლობს 76.16%, PC ვერსია -  68.80% და PS3-ის ვერსია 77.40%. რაც შეეხება Metacritic-ს შედეეგები ამგვარად გადანაწილდა: Xbox 360 – 73 %, PC – 66/100 და PS3 – 79/100.

## იხილეთ აგრეთვე
**Skyrim*
**Hearthfire*
**Dragonborn*

## რესურსები ინტერნეტში
*

## სქოლიო
კატეგორია:2012 წელს შექმნილი როლური ვიდეო თამაშები
კატეგორია:მოქმედებითი როლური ვიდეო თამაშები
კატეგორია:დრაკონები ვიდეო თამაშებში
კატეგორია:ფენტეზის ჟანრის ვიდეო თამაშები
კატეგორია:Kinect-ის თამაშები
კატეგორია:ღია სამყაროს ვიდეო თამაშები
კატეგორია:PlayStation 3-ის თამაშები
კატეგორია:Steam Workshop-ის თამაშები
კატეგორია:The Elder Scrolls
კატეგორია:ვიდეო თამაშები ვამპირებზე
კატეგორია:ვიდეო თამაშები შემუშავებული ამერიკის შეერთებულ შტატებში
კატეგორია:ვიდეო თამაშები სქესის არჩევის შესაძლებლობით
კატეგორია:Windows-ის თამაშები
კატეგორია:Xbox 360-ის თამაშები
კატეგორია:2012 წლის ვიდეო თამაშები
კატეგორია:ვიდეო თამაშების დამატებები
კატეგორია:Bethesda Game Studios-ის თამაშები
დიუნეკილენეს ბრძოლა

**დიუნეკილენეს ბრძოლა** — საზღვაო ბრძოლა,რომელიც მოხდა 1716 წლის 8 ივლისს ჩრდილოეთის დიდი ომის დროს,მაშინ როცა დანიურ-ნორვეგიულმა ძალებმა ტორდენშელდის მეთაურობით დაატყვევეს დიუნეკილე-ფიორდში (სტრომსდატის ჩრდილოეთით, შვეიცარიის დასავლეთ სანაპიროზე) და აგემეს ისეთი დამარცხება,რომელიც შვეიცარიულ ძალებს შეესაბამებოდა. ტორდენშელდის ჯარში 80 პროცენტი მეზღვაურების და 90 პროცენტი მეომრების იყვნენ ნორვეგიელები. შვეიცარიულ რაზმს გემებით გადაყავდათ ჯარი გოტებორგიდან ფრედრიკსტადში.

დანიურ-ნორვეგიულმა ფლოტმა დაამარცხა შვედები, რომელთა საბრძოლო გემები განაწილებული იყო თავდაცვით პოზიციებზე, ამავდროულად მათ გაანადგურეს მცირე ზომის ფორტი, რომელიც შეიარაღებული იყო ექვსი 12-ფუნტიანი იარაღით. მას შემდეგ რაც ყველაზე დიდმა შვეიცარიულმა გემმა Stenbock-მა აღმართა დროშა, მსუბუქი გემები ეკიპაჟმა სანაპიროზე დატოვა.  მოახლოებულმა შვეიცარიულმა ჯარმა  ტორდენშელდს საშუალება მისცა უკან დახეულიყო რამდენიმე შვეიცარიულ გემთან ერთად, დანარჩენი გემები კი დაწვეს. დანიურ-ნორვეგიულმა რაზმმა ბრძოლის დროს დაკარგა 76 ადამიანი, მათ შორის იყვნენ როგორ მოკლულები, ასევე დაჭრილები.

## ლიტერატურა
* Adamson, Hans Christian  Thunderbolt;: The spectacular career of Peter Wessel, Norway's greatest sea hero (Chilton Co., Book Division. 1959)
* Andersson, R.C. Naval Wars in the Baltic 1522-1850 ( Francis Edwards Ltd. 1969) ISBN 978-0-902476-00-4
* Bergersen, Olav "Tordenskiolds Brev" (Universitetsforlaget, Trondheim 1963)
* Bjerg, Hans Christian Tordenskiold: Glimt af Wessel (Borgan. 1990) ISBN 978-87-7466-181-8
* Christiansen, Per Jeg vil synge om en helt: et biografisk skrift i anledning 300-arsjubileet for Peter Wessel Tordenskiolds fødsel (Ringve museum. 1990) ISBN 978-82-990305-5-7
* Kavli, Guthorm I Tordenskjolds Kjølvann (Schibsted. 1990) ISBN 82-516-1352-3

კატეგორია:ჩრდილოეთის დიდი ომის ბრძოლები
The Elder Scrolls V: Skyrim – Dragonborn

***The Elder Scrolls V: Skyrim – Dragonborn*** — ღია სამყაროს მოქმედებითი როლური ვიდეო თამაშის The Elder Scrolls V: Skyrim-ის ფართომასშტაბიანი დამატება. *Dragonborn* შეიმუშავა Bethesda Game Studios-მა და გამოსცა Bethesda Softworks-მა. Xbox 360-ის ვერსია გამოვიდა Xbox Live Marketplace-ის მეშვეობით 2013 წელს, Microsoft Windows-ის ვერსია გამოიცა 2013 წლის 5 თებერვალს, ხოლო PlayStation 3-ის ვერსია - 2013 წლის 12 თებერვალს.

თამაშზე მუშაობა დაიწყო 2012 წელს. 2 ნოემბერს Bethesda Softworks-მა თავისი Twitter-ის პროფილზე გამოაქვეყნა ინფორმაცია, რომ ოფიციალური ტრეილერს გაასაჯაროებდნენ 5 ნოემბერს. Bethesda-ზე დაყრდნობით, დამატებაში შეტანილი იქნებოდა ახალი ტერიტორია სოლსთჰეიმი, აბჯარი და სხვადასხვა ტიპის იარაღები.

*დრაკონდაბადებულის* გეიმპლეის სტილი არის სკაირიმის მსგავსი; ღია სამყაროს დიზაინი მოთამაშეს საშუალებას აძლევს თავისუფლად გადაადგილდეს თამაშის სამყროს ნებისმიერ წერტილში, გამოიკვლიოს ტერიტორიები, შეასრულოს კუესტები ან გადადოს ისინი განუსაზღვრელი ვადით, შექმნას პერსონაჟი და ა.შ. მასში ასევე დამატებული არის ახალი სახის მტრები, ლოკაციები, ჯავშანი, იარაღები და რაც ყველაზე მთავარია დაემატა დრაკონის გაწრთვნისა და მისი მშევეობით გადაადგილების შესაძლებლობა. 

სიუჟეტი ვითარდება პერსონაჟის გარშემო, რომლის მიზანია პირველი დრაკონდაბადებულის მირააკის მიზნების ჩაშლა და მისი დამარცხება. თამაშის მოქმედება სოლსთჰეიმის კუნძულზე მიმდინარეობს, რომელიც ასევე ფიგურირებს *The Elder Scrolls*-ის რიგით მესამე ნაწილის *Morrowind*-ის დამატება *Bloodmoon*-ში. 

*Dragonborn* დადებითად მიმიღო სათამაშო პრესამ. საერთო შეფასების საიტ GameRankings-ზე თამაშის Xbox 360-ის ვერსია ფლობს 82.54%, PC ვერსია - 82.67% და PS3-ის ვერსია - 83.33%. ხოლო რაც შეეხება Metacritic-ს, Xbox 360-ის ვერსიას დაუწერა 82/100, PC ვერსიას - 83/100, ხოლო PS3-ის ვერსიას - 82/100.

## იხილეთ აგრეთვე
**Skyrim*
**Dawnguard*
**Hearthfire*
**The Elder Scrolls*

## რესურსები ინტერნეტში
*

## სქოლიო
კატეგორია:2012 წელს შექმნილი როლური ვიდეო თამაშები
კატეგორია:მოქმედებითი როლური ვიდეო თამაშები
კატეგორია:დრაკონები ვიდეო თამაშებში
კატეგორია:ფენტეზის ჟანრის ვიდეო თამაშები
კატეგორია:Kinect-ის თამაშები
კატეგორია:ღია სამყაროს ვიდეო თამაშები
კატეგორია:PlayStation 3-ის თამაშები
კატეგორია:Steam Workshop-ის თამაშები
კატეგორია:The Elder Scrolls
კატეგორია:ვიდეო თამაშები შემუშავებული ამერიკის შეერთებულ შტატებში
კატეგორია:ვიდეო თამაშები სქესის არჩევის შესაძლებლობით
კატეგორია:Windows-ის თამაშები
კატეგორია:Xbox 360-ის თამაშები
კატეგორია:2012 წლის ვიდეო თამაშები
კატეგორია:ვიდეო თამაშების დამატებები
კატეგორია:Bethesda Game Studios-ის თამაშები
ტუნისის ჰიმნი

**სამშობლოს დამცველები** (; ) — ტუნისის ეროვნული ჰიმნი. ტექსტის ავტორებია: მოსტაფა სადიქ ალ-რაფიი და აბულ-ქაჯემ ეჩჰები.

## ისტორია 
ჰიმნის სიტყვები მოდის ლიბანში დაბადებული ეგვიპტელი პოეტის, მოსტაფა სადიქ ალ-რაფიის 1930 წლის ლექსიდან. მიუხედავად იმისა, რომ ზოგი ამბობს, რომ მელოდია ლექსისთვის იყო დაკომპლექტებული მუჰამედ აბდელ ვაჰაბი მიერ, ტუნისელი მუსიკათმცოდნე სალაჰ ელ-მაჰდი აცხადებს, რომ ჰიმნის მელოდია დაიწერა პოეტ აჰმედ ხეირედინის მიერ, ხოლო ორიგინალური მუსიკა პოემისთვის იყო დაკომპლექტებული ზაქარია აჰმადის მიერ.

ჰიმნის ბოლო ვერსია დაიწერა აბულ-ქაჯემ ეჩჰების მიერ. ელ-მაჰდის თქმით, ჰიმნის ეს ვერსია, 1955 წლის ივნისში ნაციონალისტმა მონგი სლიმმა გამოიყენა ჰიმნად.

ცნობილი, როგორც *რევოლუციის ჰიმნი*, იგი ჟღერდებოდა მმართველი პარტიის *Neo Destour*-ის შეხვედრების დროს, რომელმაც მოგვიანებით შეცვალა თავისი სახელი და გახდა *სოციალისტური დესტურის პარტია*. *Ḥumāt al-Ḥimá* დროებით გამოიყენებოდა, როგორც ეროვნული ჰიმნი, მონარქიის დასარულს 1957 წლის 25 ივლისიდან 1957 წლამდე, როდესაც მიიღეს ჰიმნად *ალ-ხალიდი*, როგორც ოფიციალური ჰიმნი, ხოლო 1958 წლის 20 მარტს, იგი შეცვალა *Salam al-Bey*-მა. *Ḥumāt al-Ḥimá* ჩაანაცვლა *ალ-ხალიდმა*, 1987 წლის 7 ნოემბრის პუტჩის დროს, რომელიც მოაწყო პრეზიდენტმა ზინ ელ-აბიდინ ბენ ალიმ.

## ტექსტი 
### ეროვნული ჰიმნი 

### პოემის ორიგინალი 

## იხილეთ აგრეთვე
* ტუნისის დროშა
* ტუნისის გერბი

## სქოლიო
კატეგორია:ტუნისის ეროვნული სიმბოლოები
კატეგორია:ეროვნული ჰიმნები
Alfa Romeo Carabo

**Alfa Romeo Carabo** (ბერტონე ალფა რომეო კარაბო) —  სარბოლო ავტომანქანა, რომელიც შემუშავებულია იტალიური საავტომობილო კომპანია Alfa Romeo-ს მიერ. მანქანა ცნობილია გარდამავალი მწვანე შეფერილობით, რითაც ხოჭო კარაბოს მოგვაგონებს.

„კარაბო“ 1968 წლის პარიზის ავტოშოუსათვის შეიქმნა და მისი ავტორი ბერტონეს დიზაინის სახლში მოღვაწე იტალიელი მარჩელო განდინია. განდინის აგრეთვე ეკუთვნის ისეთი ცნობილი ავტომობილების დიზაინი, როგორიცაა „ლამბორჯინი ქაუნთაჩი“, „ლანიკა სტრატოსი“, და „ბუგატი EB110“. 70-იან წლებში დიზაინერები განუდგნენ მსუბუქ, მომრგვალებულ ფორმებს და ხისტ, მკვეთრ ფორმებზე გადავიდნენ. გემოვნების ცვლილება ყველაზე კარგად ლამბორჯინი „მიურადან“ „ქაუნთაჩზე“ გადასვლისას იგრძნობა.

კარაბოს ინტერიერში სწორი ხაზები და მართკუთხა ფორმები სჭარბობს, ხოლო ავტომობილში მაღლა ასაწევი კარებიდან შეიძლება დაჯდომა.

## ლიტერატურა
* ჯონ ლამი, „სუპერმანქანები“, თბ., 2009

კატეგორია:Alfa Romeo-ს ავტომობილები
კატეგორია:სუპერავტომობილები
აღმოსავლეთი კაპლანდი

**აღმოსავლეთი კაპლანდი** (, , ) — სამხრეთ აფრიკის რესპუბლიკის 9 პროვინციიდან ერთ-ერთი. შეიქმნა 1994 წელს კაპის პროვინციის ყოფილი ნაწილებისაგან, ასევე კვაზიდამოუკიდებელი ბანტუსტანებისაგან — სისკეისაგან და ტრანსკეისაგან. ეს პროვინცია — კოსას ხალხის ძირითადი ტერიტორიაა, რომლისაგანაც წარმოიშვა ბევრი ცნობილი სამხრეთაფრიკელი, აფრიკის ეროვნული კონგრესის ისეთი მოღვაწეების ჩათვლით, როგორებიც არიან პრეზიდენტები ნელსონ მანდელა და ტაბო მბეკი (ორივე ისინი დაიბადნენ ზუსტად ამ პროვინციაში).

აღმოსავლეთ კაპლანდის პროვინციაში მდებარეობს მსხვილი კონურბანიზაცია გებეჰა. პროვინციის ადმინისტრაციული ცენტრი — ქალაქი ბიშო. მსხვილი ქალაქები — გებეჰა, ისტ-ლონდონი (მსხვილი პორტი), გრეიამსთაუნი. პროვინცია ქვეყანაში ერთ-ერთი უღარიბესია: კერძოდ ეს დაკავშირებულია, ყოფილ ბანტუსტანებში — სისკეიში და ტრანსკეიში ცხოვრების უკიდურესად დაბალი დონით.

ქალაქ გრეიამსთაუნში მდებარეობს სამხრეთ აფრიკაში უძველესი და ყველაზე მაღალი ანგლიკანური ტაძარი — წმინდა მაიკლის და წმინდა ჯორჯის ტაძარი.

## გეოგრაფია და კლიმატი 
აღმოსავლეთ კაპლანდის პროვინცია ესაზღვრება დასავლეთი კაპლანდის (დასავლეთით), ჩრდილოეთი კაპლანდის (ჩრდილო-დასავლეთით), ფრი-სტეიტის (ჩრდილოეთით) და კვაზულუ-ნატალის (ჩრდილო-აღმოსავლეთით) პროვინციებს, ასევე ლესოთოს (ჩრდილოეთით). სამხრეთით გარს ერტყმის ინდოეთის ოკეანის წყლები.

პროვინციის ტერიტორიის დიდი ნაწილი მთიანი და ბორცვიანია, უმაღლესი წერტილის სიმაღლე მდებარეობს ზღვის დონიდან 3019 მეტრზე. კლიმატი პროვინციის სხვადასხვა რეგიონებში განსხვავებულია, პროვინციის დასავლეთისათვის დამახასიათებელია მშრალი კლიმატი საკმაოდ ცივი ზამთრით და ცხელი ზაფხულით. უფრო აღმოსავლეთით მდებარე რაიონებში კლიმატი ხდება უფრო ნოტიო და რბილი, სანაპიროზე კი სუბტროპიკული. შიდა მთიანი რაიონები ხასიათდება ცივი ზამთრით.

პროვინციის ერთ-ერთი დიდი მდინარეა — დიდი კეი.

## მოსახლეობა 
thumb|300px|მოსახლეობის სიმჭიდროვე:
thumb|300px|ენები პროვინციაში:
2011 წლის აღწერის მონაცემებით პროვინციის მოსახლეობის რაოდენობა შეადგენს 6 562 053 ადამიანს.. პროვინციის მოსახლეობის ეთნიკური შემადგენლობა შემდეგნაირადაა წარმოდგენილი: შავკანიანები – 86,3 %; თეთრკანიანები – 4,7 %; ფერადკანიანები – 8,3 %; აზიელები – 0,4 %.

## ადმინისტრაციული დაყოფა 
აღმოსავლეთი კაპლანდის პროვინცია იყოფა 2 საქალაქო ოლქად და 6 სასოფლო ოლქად:
* საქალაქო ოლქები
** ნელსონ მანდელა ბეი (Nelson Mandela Bay)
** ბაფალო (Buffalo City)
* სასოფლო ოლქები
** ალფრედ ნზო (Alfred Nzo)
** ამატოლე (Amatole)
** კაკადუ (Cacadu)
** კრის-ჰანი (Chris Hani)
** ორ-ტამბო (OR Tambo)
** ჯო გცაბი (Joe Gqabi)

## ეკონომიკა 
გებეჰაში და ისტ-ლონდონში განვითარებულია საავტომობილო მრეწველობა. გებეჰაში არსებობს ისეთი კომპანიების ამწყობი ხაზები, როგორებიცაა General Motors და Volkswagen; ხოლო ისტ-ლონდონში — Daimler Chrysler-ის დიდი ქარხანა. დღეისათვის მშენებლობის სტადიაშია კოეგას მსხვილი პორტი, გებეჰიდან 20 კმ-ში, რომელიც შეიძლება გახდეს პროვინციის განვითარების მთავარი ფაქტორი.

ასევე მთავარ როლს თამაშობს სოფლის მეურნეობა. სანაპიროს გასწვრივ განვითარებულია თევზის და კალმარების საწარმოო რეწვა.

## სქოლიო
კატეგორია:სამხრეთ აფრიკის რესპუბლიკის პროვინციები
ფუჯინი

250px|მინი|იაპონური ქარიშხლის ღმერთი ფუჯინი. ტავარაია სოტაცუ, XVII საუკუნე.
 — იაპონური ქარიშხლის ღმერთი, დაბადებისა და სიკვდილის ქალღმერთის იზანამის შვილი. ერთ–ერთი შინტოს უძველესი ღმერთებიდან.

ის წარმოადგენს საშიშ გრძნეულ დემონს, წითელთავა და მწვანე კანის მქონე ჰუმანოიდს, რომელსაც ლეოპარდის ტყავი აცვია და მხრებზე ქარიშხლის დიდი ტომარა აქვს მოკიდებული.

ფუჯინი იაპონურ ხელოვნებაში გვხვდება რაიჯინთან ერთად, როგორც ელვის, ქარიშხლისა და ჭექა-ქუხილის ღმერთი.
ის მოხსენებულია კოჯიკის წყაროში.

## ლიტერატურა
*
*
* 
*

კატეგორია:იაპონური მითოლოგია
კატეგორია:სინტოიზმი
კატეგორია:იაპონური ღმერთები
ეტ-ტადამუნი

**ეტ-ტადამუნ-ელ-მნიჰლა** () — ქალაქი ჩრდილოეთ ტუნისში. განეკუთვნება ქვეყნის უდიდეს საქალაქო აგლომერაციას, რომლის ცენტრიცაა დედაქალაქი ტუნისი. პრაქტიკულად წარმოადგენს მის დასავლეთ გარეუბანს. 

ქალაქი დაარსდა 1970-იან წლებში ქალაქების ტადამუნისა (რომლის სახელწოდებაც ითარგმნება, როგორც სოლიდარობა) და მნიჰლას შეერთებით. ადმინისტრაციულად შედის არიანის ვილაიეთის შემადგენლობაში. 2014 წლის მონაცემებით ქალაქში ცხოვრობს 196 298 ადამიანი და იგი ამ მონაცემების მიხედვით მეოთხე ქალაქია ქვეყანაში. 

ტუნისის რევოლუციის დროს ქალაქში მიმდინარეობდა შეტაკებები დემონსტრანტებსა და სამთავრობო ძალებს შორის. იყო მსხვერპლიც. 

## რესურსები ინტერნეტში
* Présentation de l’Ariana sur le site de la ville de Grasse 
* Cité des sciences de Tunis 

კატეგორია:ტუნისის ქალაქები
გაბესი

**გაბესი** () — ქალაქი ტუნისში. მდებარეობს გაბესის ყურის ნაპირზე. გაბესის ვილაიეთის ადმინისტრაციული ცენტრი. მოსახლეობა 152 921 კაცი (2014). 

## ისტორია 
ანტიკურ პერიოდში ქალაქს ეწოდებოდა ტაკაპე. სტრაბონი ტაკაპეს მოიხსენიებს როგორც გაბესის ყურის უმნიშვნელოვანეს პორტს. VII საუკუნეში დაიპყრეს მუსულმანებმა. 1881 წლიდან ქალაქი ფრანგული პროტექტორატის ქვეშაა. მეორე მსოფლიო ომის დროს თითქმის მთლიანად დაინგრა. 1956 წლიდან შედის დამოუკიდებელი ტუნისის შემადგენლობაში. 2013 წლიდან დამეგობრებულია ქალაქ ტრაპიზონთან.

## ღირსშესანიშნაობა 
გაბესი ცნობილია თავისი ბაზრით. გაბესის ოაზისი შეტანილია იუნესკოს მსოფლიო მემკვიდრეობის საცდელ სიაში. ქალაქის მიმდებარე ტერიტორიაზე ტურისტების ყურადღებას იქცევს ბერბერების სოფელი მატმატა.

## რესურსები ინტერნეტში
*Gabès official website 
*"Gabès: Oasis on the Sea" from Lexicorient 

## სქოლიო
კატეგორია:ტუნისის ქალაქები
კატეგორია:იუნესკოს მსოფლიო მემკვიდრეობის საცდელი სიის ძეგლები
ბიზერტა

**ბიზერტა** () — ქალაქი ჩრდილოეთ ტუნისში. ხმელთაშუა ზღვის ნავსადგური. აფრიკის უკიდურეს ჩრდილოეთ წერტილ ბენ-სეკას კონცხთან ახლოს. ტუნისის და მთელი აფრიკის ყველაზე ჩრდილოეთით მდებარე ქალაქი. 

## ისტორია 
ბიზერტა დააარსეს ფინიკიელებმა ძვ. წ. I საუკუნეში. ბიზერტის პორტი მდებარეობის გამო მნიშვნელოვან როლს თამაშობდა ისტორიაში. XVI საუკუნეში ქალაქი ხმელთაშუა ზღვის მეკობრეების ბაზა გახდა. XIX საუკუნის ბოლოს დაიწყო რკინიგზის გაყვანა, გზების დაგება, პორტის გაფართოება. 1891-1895 წლებში გაიყვანეს არხი, რომლითაც დააკავშირეს ბიზერტის ტბა და ხმელთაშუა ზღვა. 1895 წლისთვის ნავსადგური გაიხსნა საერთაშორისო ვაჭრობისთვის. ქალაქი მალევე გადავიდა საფრანგეთის სამხედრო-საზღვაო ფლოტის დაქვემდებარებაში. 

1961 წელ საფრანგეთსა და ტუნისს შორის გაიმართა შეიარაღებული კონფლიქტი ბიზერტის ნავსადგურისათვის, რომელიც ბიზერტის კრიზისის სახელითაა ცნობილი. 

## გალერეა

ფაილი:Bizerte port.jpg|ბიზერტის ნავსადგური
ფაილი:BridgeofBizerte.jpg|ბიზერტის ხიდი
ფაილი:Église Saint-Alexandre-Nevski de Bizerte.jpg|ალექსანდრე ნეველის ეკლესია

## რესურსები ინტერნეტში
* ოფიციალური ვებ-გვერდი 
*"Encyclopedia of the Orient" 

კატეგორია:ტუნისის ქალაქები
The Elder Scrolls V: Skyrim – Hearthfire

***The Elder Scrolls V: Skyrim – Hearthfire*** — რიგით მეორე გადმოტვირთვადი კონტენტი ღია სამყაროს მოქმედებითი როლური ვიდეო თამაშის  *The Elder Scrolls V: Skyrim*-ისთვის. თამაში შეიმუშავა კომპანია Bethesda Game Studios-მა და გამოსცა Bethesda Softworks-მა. Xbox 360-ის ვერსია გამოვიდა 2012 წლის 4 სექტემბერს, Microsoft Windows-ის ვერსია გამოიცა Steam-ის მეშვეობით 2012 წლის 5 ოქტომბერს, ხოლო PlayStation 3-ის ვერსიის რელიზი შედგა ცოტა მოგვიანებით, 2013 წლის 19 თებერვალს ჩრდილოეთ ამერიკაში, ხოლო ევროპაში — 2013 წლის 20 თებერვალს.

*Skyrim*-ის სხვა დამატებების მსგავსად, *Hearthfire*-ის გეიმპლეი არის ღია სამყაროს ტიპის, სადაც შესაძლებელია თამაშის ტერიტორიაზე თავისუფლად მოგზაურობა, პერსონაჟების შექმნა, კუესტების შესრულება ან მათი გადადება განუსაზღვრელი დროით, თუმცა მასში დამატებული არის სიახლეებიც: ერთ-ერთი ძირითადი სიახლე არის თამაშში საკუთარი მიწის შეძენის შესაძლებლობა, საცხოვრებელი სახლის შენება სხვადასხვა მასალებით — ეს შეიძლება იყოს, როგორც მცირე, ასევე დიდი ზომის სახლი. ასევე მოთამაშეს შეუძლია დაკავდეს თევზაობით, ფერმაში მუშაობით და ა.შ. შეუძლია იყოლიოს ოჯახი — ცოლი და შვილები. მთავარ მიზანს წარმოადგენს საკუთარი მიწის დაცვა სხვადასხვა მტრისგან.

*Hearthfire*-მა კრიტიკოსებისგან მიიღო შერეული შეფასებები. საერთო განხილვის საიტზე GameRankings-ზე თამაში Xbox 360-ის ვერსია ფლობს 61.60% და PS3-ს ვერსია 73.75%, რაც შეეხება Metacritic-ს, GameRankings-თან შედარებით, იგი  დაბალი ქულებით შემოიფარგლა და Xbox 360-ის ვერსიას დაუწერა 100-დან 54 ქულა, ხოლო PS3-ის ვერსიას - 100-დან 69 ქულა.

## იხილეთ აგრეთვე
**Skyrim*
**Dawnguard*
**Dragonborn*

## რესურსები ინტერნეტში
*

## სქოლიო
კატეგორია:2012 წელს შექმნილი როლური ვიდეო თამაშები
კატეგორია:მოქმედებითი როლური ვიდეო თამაშები
კატეგორია:დრაკონები ვიდეო თამაშებში
კატეგორია:ფენტეზის ჟანრის ვიდეო თამაშები
კატეგორია:Kinect-ის თამაშები
კატეგორია:ღია სამყაროს ვიდეო თამაშები
კატეგორია:PlayStation 3-ის თამაშები
კატეგორია:Steam Workshop-ის თამაშები
კატეგორია:The Elder Scrolls
კატეგორია:ვიდეო თამაშები შემუშავებული ამერიკის შეერთებულ შტატებში
კატეგორია:ვიდეო თამაშები სქესის არჩევის შესაძლებლობით
კატეგორია:Windows-ის თამაშები
კატეგორია:Xbox 360-ის თამაშები
კატეგორია:2012 წლის ვიდეო თამაშები
კატეგორია:ვიდეო თამაშების დამატებები
კატეგორია:Bethesda Game Studios-ის თამაშები
BMW M1

**BMW M1** —  სარბოლო ავტომანქანა, რომელიც შემუშავებულია გერმანული საავტომობილო კომპანია BMW-ს მიერ. M1-ს პოლ ბრაკის 1972 წლის turbo-ს ზეგავლენა ეტყობა. M1 ასევე გიუგაროს მიერ შექმნილი Lotus Espriti-სა და Delorien-ის კარგად ცნობილი ფორმების უფრო დახვეწილი ვარიანტია.

BMW-ს ძალიან უნდოდა რბოლებში გერმანელი კონკურენტის Porsche-ს დამარცხება და ძარის წინა ნაწილში განლაგებული ძრავას მქონე CSi კუპეები გამოსცადა, თუმცა ეს საკმარისი არ აღმოჩნდა და ამიტომ ძარის შუა ნაწილში განლაგებულ ძრავას მქონე კუპეების შექმნა გადაწყვიტა.

ახალ ძრავას M1 ეწოდა და ის BMW motorsport-მა შექმნა. ექსტერიერის ფორმა ცნობილ იტალიელ დიზაინერ ჯორჯეტო გიუგაროს ეკუთვნის. სავალი ნაწილის შექმნა Lamborjini-ს დაევალა. სავალი ნაწილი და შუშაბოჭკო იტალიაში დამზადდა, თუმცა მანქანა გერმანიაში აიგო.

მცდელობა წარმატებული აღმოჩნდა, მაგრამ პროექტი მეტისმეტად გაიწელა და ავტომობილს რბოლებში დაშვებასთან დაკავშირებით პრობლემები შეექმნა. საბოლოოდ M1 აშშ-ს IMSA სერიაში და PRICAR-ის სერიაში გამოსცადეს. BMW M1-ის მხოლოდ 450 ეგზემპლარი აიწყო.

განსაკუთრებით აღსანიშნავია ავტომობილის უკანა ფანჯრების ჟალუზები, რაც 70-იანების ბევრ ავტომობილს ახასიათებდა. ამის გარდა, M1 არჭურვილია ექვსცილინდრიანი, 277 ცხენის ძალის და 243 ფუნტი/ფუტზე ბრუნვის მომენტის მქონე ძრავათი. M1-ს ხელის ხუთსიჩქარიანი ZF გადაცემის კოლოფი აქვს.

M1-ის ინტერიერი თანამედროვე სტანდარტებით ღარიბულად გამოიყურება, თუმცა საკმაოდ ფუნქციონალურია. ინსტრუმენტების პანელი ბრტყელია და შთამბეჭდავი ეკრანი აქვს, ხოლო სავარძლები ოდნავ ბრტყელი და კომფორტულია.  

## ლიტერატურა
* ჯონ ლამი, „სუპერმანქანები“, თბ., 2009

კატეგორია:BMW-ს ავტომობილები
კატეგორია:სუპერავტომობილები
ბიზერტის კრიზისი

**ბიზერტის კრიზისი** () — სამხედრო კონფლიქტი საფრანგეთსა და ტუნისს შორის. მიმდინარეობდა 1961 წლის 19 ივლისიდან 23 ივლისამდე. კონფლიქტის საგანი იყო ბიზერტის ნავსადგური, რომელიც ტუნისის დამოუკიდებლობის მიღების შემდეგაც (1956 წ.) რჩებოდა საფრანგეთის გავლენის სფეროში.

## წინარე ისტორია 
ტუნისის დამოუკიდებლობის გამოცხადების შემდეგ საფრანგეთმა,  1955 წლის 3 ივნისს დადებული შიდა ავტონომიების ხელშეკრულების თანახმად შეინარჩუნა კონტროლი ტუნისის გარკვეულ ტერიტორიებზე. ეს ტერიტორიები იყო ქალაქი ბიზერტა და ტუნისის სამხრეთი ნაწილი. 1956 წლის 22 მარტს, დამოუკიდებლობის გამოცხადებიდან ორ დღეში, ტუნისის პრეზიდენტმა ჰაბიბ ბურგიბამ გამოაცხადა, რომ მისი მიზანია ფრანგული ჯარის გასვლა ტუნისის მთელი ტერიტორიიდან. ტუნისის სამხრეთიდან საფრანგეთის ჯარი გავიდა 1958 წელს, ხოლო ბიზერტა კვლავ რჩებოდა საფრანგეთის ხელში, როგორც საფრანგეთის სამხედრო-საზღვაო ფლოტის სტრატეგიული ბაზა. 

## კონფლიქტი 
1961 წლის 27 თებერვალს ჰაბიბ ბურგიბა შეხვდა შარლ დე გოლს. აღნიშნულ შეხვედრაზე საფრანგეთის პრეზიდენტმა განაცხადა, რომ ბიზერტის ბაზის არსებობა სტრატეგიულად უმნიშვნელოვანესია საფრანგეთის თავდაცვისათვის. 

4 მაისს ფრანგმა ადმირალმა მორის ამანმა განუცხადა ტუნისის მთავრობას, რომ დაიწყო ასაფრენი ბილიკის გაფართოება, რომელიც 1,5 მეტრით გადადიოდა ტუნისის კუთვნილ ტერიტორიაზე. პრაქტიკულად გაფართოება უკვე დაწყებული იყო 15 აპრილს, გაფრთხილების გარეშე. ბურგიბამ საპასუხო ნაბიჯები გადადგა: ეროვნულმა გვარიდიამ ტუნისელი მუშები აიძულა შეეჩერებინათ მუშაობა. 15 ივნისს პრაქტიკულად შეწყდა ასაფრენ ბილიკზე მუშაობა, ხოლო საბოლოოდ 24 ივნისს ადმირალმა ამანმა გასცა ბრძანება მშენებლობის შეწყვეტის შესახებ. 

შემდეგ ტუნისმა ააგო დამცავი კედელი ბაზის პერიმეტრზე, რომელმაც საფრანგეთის უკმაყოფილება და სიტუაციის დაძაბვა გამოიწვია. 6 ივლისს ბიზერტაში გაიმართა მრავალათასიანი მიტინგი ჯარის გაყვანის მოთხოვნით. დე გოლისთვის მსგავის ზეწოლა მიუღებელი აღმოჩნდა. 7-13 ივლისს მთელი ტუნისის ტერიტორიაზე გაიმართა მიტინგები, სადაც მოხალისებმა გამოთქვეს ბიზერტის დაცვის სურვილი. ბაზის მთელ პერიმეტრზე სანგრები გათხარეს. ბაზის სამხედრო მომსახურეთა რაოდენობა 7 700 კაცს მოითვლიდა. 

13 ივლისს ტუნისის არმია საომარ მზადყოფნაში მოიყვანეს. 19 ივლისს ტუნისის სამმა ბატალიონმა არტილერიის მხარდაჭერით დაიკავეს პოზიციები. საფრანგეთის პრეზიდენტმა მიიღო ბიზერტაში შეჭრის გადაწყვეტილება. 21-22 ივლისის ღამეს გაიმართა გაეროს უშიშროების საბჭოს რიგგარეშე სხდომა, სადაც განიხილეს ტუნისში შექმნილი სიტუაცია. 22 ივლისს ხელი მოაწერეს ცეცხლის შეწყვეტის ხელშეკრულებას. ფრანგულმა მხარემ შეწყვიტა საომარი მოქმედებები. 23 ივლისის დილის რვა საათზე ძალაში შევიდა ცეცხლის სრული შეწყვეტის ხელშეკრულება. 

საბოლოოდ ფრანგულმა ფლოტმა ბიზერტა დატოვა 1963 წლის 15 ოქტომბერს. აღნიშნული დღე ტუნისის ეროვნული დღესასწაულია.

## ლიტერატურა 
* Sébastien Abis, ''Bizerte, otage de l'histoire'', L'Harmattan, coll. Histoire et perspectives méditerranéennes, Paris, 2011. ISBN 9782296554009 
* Tahar Belkhodja, *Les trois décennies Bourguiba*, Publisud, Paris, 1998 
* Noureddine Boujellabia, *La Bataille de Bizerte,* Sud Éditions, Tunis, 2004. ISBN 9973844416 
* Omar Khlifi, *Bizerte,* MC-Editions, Carthage, 2001. ISBN 9973807197 

კატეგორია:ტუნისის ისტორია
კატეგორია:საფრანგეთის ისტორია
ჰასეკი სულთანი

[250პქ|მინი|[ჰიურემ სულთანი, პირველი ჰასეკი.]]
**ჰასეკი სულთანი** () — ოსმალეთის სულთნის მეუღლის ან ხარჭის იმპერიული ტიტული. დროის ადრეული პერიოდისთვის გამოიყენება ეს წოდება, ჰასეკი სულთანი. მისი მნიშვნელობაა „მთავარი მეუღლე“ ან „ერთი საყვარელი“ სულთანი. შემდგომ პერიოდში, მნიშვნელოვნად იწყება წოდების სახეცვლილება და იქცევა უფრო ზოგად ცნებად, როგორიცაა „იმპერიული მეუღლე“. ჰიურემ სულთანი, იყო სულეიმან დიდებულის მთავარი მეუღლე, რომელიც იყო ამ სათაურის პირველი მფლობელი.

ჰასეკი სულთანი გამოიყენებოდა მხოლოდ მე-16, მე-17 საუკუნეში. ამის შემდეგ, *ქადინ ეფენდი* გახდა უმაღლესი ხარისხის იმპერიეული წოდება სულთნის ცოლებისთვის.

## ვადა 
სიტყვა haseki (خسكي-خاصکي-خاسكي) მომდინარეობს არაბულიდან და ნიშნავს „ატრიბუტი რაღაც ექსკლუზიურად“.

სულთანი (سلطان) ეს სიტყვა არაბული წარმოშობისაა, რაც ნიშნავს, „ორგანოს“ ან „სამფლობელოს“. მე-16 საუკუნის დასაწყისიდან, ამ სათაურს ატარებენ. 

## ცნობილი ჰასეკი სულთნები 
**ჰასეკი ჰიურემ სულთანი (1502/04 - 1558)** — ჰიურემი, პირველი ჰასეკი სულთანი, სულეიმან I-ის მეუღლე. იგი იყო პირველი ჰასეკი, პირველი მონა, რომელმაც 1-ზე მეტი შვილი გაუჩინა სულთანს, რადგან ეს მაშინ არ შეიძლებოდა. იგი იყო პირველი მონა, რომელიც სულთანმა ცოლად შეირთო და წესი დაარღვია. ჰიურემს 5 შვილი ეყოლა: შეჰზადე მეჰმედი, მიჰრიმაჰ სულთანი, სელიმ II , შეჰზადე ბაიაზიდი, შეჰზადე ჯიჰანგირი. მისი შვილი — სელიმი ტახტის მფლობელი გახდა მაგრამ ჰიურემი ამას ვერ მოესწრო და ვერ მიიღო ვალიდეს ტიტული.

**ჰასეკი აფიფე ნურბანუ ვალიდე სულთანი (1524 - 1583)** — ნურბანუ, სელიმ II-ს მეუღლე. მისმა მეუღლემაც მამას მიბაძა და ნურბანუ ცოლად შეირთო, მანაც 1-ზე მეტი შვილი გააჩინა. მას და სელიმს ეყოლათ 4 შვილი: ესმაჰან სულთანი, გევერჰან სულთანი, შაჰ სულთანი, მურად III. მურადის მმართველობისას იყო ვალიდე სულთანი. 

**ჰასეკი მაჰფეიქერ ქიოსემ ვალიდე სულთანი (1590 - 1651)** — ქიოსემი, აჰმედ I-ის მეუღლე. მანაც წინამორბედი სულთნების მსგავსად შეირთო ცოლად ქიოსემი და ეყოლათ 9 შვილი: შეჰზადე მეჰმედი, აიშე სულთანი, ფატმა სულთანი, გევერჰან სულთანი, ჰანზადე სულთანი, მურად IV, შეჰზადე ქასიმი, შეჰზადე სულეიმანი, იბრაჰიმ I. მურადის, იბრაჰიმის და ასევე მისი შვილიშვილის — მეჰმედ IV-ს მმართველობის დროს იყო ვალიდე სულთანი.

## ჰასეკი სულთნების სია 
## სქოლიო 
კატეგორია:დედოფლები
კატეგორია:ოსმალეთის სულთნების მეუღლეები
სტეჩკები

**სტეჩკები** (, ) — შუა საუკუნეების მონუმენტური საფლავის ქვები, რომელთა დიდი რაოდენობა (დაახლ. 60 000) გვხვდება ბოსნია და ჰერცეგოვინაში. ასევე გავრცელებულია ხორვატიაში, მონტენეგროსა და სერბეთში (დაახლ. 10 000).

2009 წელს ოთხივე ქვეყანა შეთანხმდა და სტეჩკები წარადგინეს იუნესკოს მსოფლიო მემკვიდრეობის ძეგლების საცდელ სიაში.

2016 წლის 15 ივლისს სტეჩკები შეიტანეს იუნესკოს მსოფლიო მემკვიდრეობის ძეგლების სიაში.

## გალერეა

ფაილი:Stecak Ljutici Pljevlja.png| პლევლია, მონტენეგრო
ფაილი:Medieval tombstones of Montenegro.png|ნიკშიჩის ნეკროპოლი  
ფაილი:Stecak Crkva Sv Petra i Pavla Niksic Crna Gora.png| ნიკშიჩი
ფაილი:Lapidarijum Biljarda u Cetinju 1b.png|ცეტინე
ფაილი:Stecak Zmeljaski Muzej Sarajevo.jpg|ბოსნია და ჰერცეგოვინის ეროვნულ მუზეუმში
ფაილი:Mramorje 2.JPG|სერბეთის სტეჩკა
ფაილი:Grd1.jpg|ყველაზე ძველი სტეჩკა

## გეოგრაფიული მდებარეობა 
## სქოლიო
კატეგორია:ხორვატიის კულტურა
კატეგორია:ბოსნია და ჰერცეგოვინის კულტურა
კატეგორია:მონტენეგროს კულტურა
კატეგორია:სერბული კულტურა
კატეგორია:მსოფლიო მემკვიდრეობის ძეგლები ბოსნია და ჰერცეგოვინაში
კატეგორია:მსოფლიო მემკვიდრეობის ძეგლები მონტენეგროში
კატეგორია:მსოფლიო მემკვიდრეობის ძეგლები სერბეთში
კატეგორია:მსოფლიო მემკვიდრეობის ძეგლები ხორვატიაში
ტუნისის ვილაიეთები

[thumb|right|190px|[ტუნისის ვილაიეთები]]

ტუნისი დაყოფილია 24 ვილაიეთად (*wilayat*):

ვილაიეთები იყოფა 264 "დელეგაციებად" ან "რაიონებად" (*mutamadiyat*), ხოლო ისინი შემდგომში იყოფიან მუნიციპალიტეტებად (*baladiyat*) და სექტორებად (*imadats*).

## იხილეთ აგრეთვე
* ტუნისის ადმინისტრაციული დაყოფა

## სქოლიო
კატეგორია:ტუნისის ადმინისტრაციული დაყოფა
კატეგორია:ტუნისის ვილაიეთები
ფილიპი

**ფილიპი** () — მაკედონური ქალაქი ეგეოსის ზღვის სანაპიროზე. დაარსდა და სახელი ეწოდა მაკედონიის მეფის ფილიპე II-ის პატივისცემის ნიშნად. 

რომაულ ეპოქაში ძვ. წ. 42 წელს ქალაქთან  გაიმართა ბრძოლა მონარქისტებსა (ოქტავიანე ავგუსტუსი) და რესპუბლიკელებს (მარკუს იუნიუს ბრუტუსი) შორის.

ფილიპი არის პირველი ევროპული ქალაქი სადაც პავლე მოციქულის ძალისხმევით დაარსდა პირველი ქრისტიანული საზოგადოება, სადაც მოინათლა ლიდია თიატირელი და მისი ოჯახი. არსებობს პავლე მოციქულის ეპისტოლე „ფილიპელთა მიმართ“.

2014 წლის 11 იანვრიდან წადგენილია იუნესკოს მსოფლიო მემკვიდრეობის საცდელ სიაში. 2016 წლის 15 ივლისს ნაქალაქარი შეიტანეს მსოფლიო მემკვიდრეობის ძეგლების სიაში

## ლიტერატურა 
*Ch. Bakirtzis, H. Koester (ed.), *Philippi at the Time of Paul and after His Death*, Harrisburg, 1998. 
*P. Collart, ''Philippes ville de Macédoine de ses origines jusqu'à la fin de l'époque romaine*, Paris, 1937. 
*G. Gounaris, E. Gounaris, *Philippi: Archaeological Guide*, Thessaloniki, 2004. 
*P. Lemerle, *Philippes et la Macédoine orientale à l'époque chrétienne et byzantine'', Ed. De Boccard, Paris, 1945. 
*M. Sève, "De la naissance à la mort d'une ville : Philippes en Macédoine (IVe siècle av. J.-C.–VIIe siècle apr. J.-C.)", *Histoire urbaine* n° 1, juin 2000, 187–204. 
*Ch. Koukouli-Chrysanthaki, Ch. Bakirtzis, *Philippi* Athens, second edition, 1997. 

## სქოლიო
კატეგორია:საბერძნეთის არქეოლოგიური ძეგლები
კატეგორია:მსოფლიო მემკვიდრეობის ძეგლები საბერძნეთში
არიანის ვილაიეთი

**არიანის ვილაიეთი** () — ტუნისის 24 ვილაიეთიდან ერთ-ერთი ვილაიეთი (პროვინცია). მდებარეობს ჩრდილოეთ ტუნისში. მოიცავს 482 კმ²-ის ფართობს, დედაქალაქი — არიანა. 

## გეოგრაფია 
ვილაიეთი ესაზღვრება ბიზერტის და ტუნისის ვილაიეთებს.

საშუალო ტემპერატურაა 18,7°C, ხოლო წლიური ნალექი 450 მილიმეტრამდე აღწევს.

## ადმინისტრაციული დაყოფა 
ადმინისტრაციულად, ვილაიეთი დაყოფილია შვიდ რაიონად (*mutamadiyat*), ექვს მუნიციპალიტეტებად, ოთხ სოფლის საბჭოდ და 42 სექტორში (*imadas*). რაიონები და მოსახლეობა 2004 და 2014 წლების აღწერის დროს, ჩამოთვლილია ქვემოთ:

შემდეგი ექვსი მუნიციპალიტეტი მდებარეობს არიანას ვილაიეთში:

## სქოლიო
კატეგორია:ტუნისის ვილაიეთები
არიანა

**არიანა** () — ზღვისპირა ქალაქი ჩრდილო-აღმოსავლეთ ტუნისში, ტუნისის აგლომერაციის ნაწილი, მას ასევე უწოდებენ "Grand Tunis". იგი მდებარეობს ქალაქ ტუნისის ცენტრის ჩრდილოეთით, დაახლოებით . ქალაქი არის არიანის ვილაიეთის დედაქალაქი და ქვეყნის მერვე უდიდესი ქალაქი.

ქალაქის სახელი, როგორც ჩანს, თარიღდება აფრიკაში ვანდალების სამეფოს პერიოდით: ვანდალები, ფაქტობრივად არიანული რწმენის იყვნენ.

## გალერეა 

ფაილი:Mosquee ennasr.jpg|*ესალამის მეჩეთი* ენასრში

## სქოლიო
კატეგორია:ტუნისის ქალაქები